CELEX: 62012CN0001
Language: hu
Date: 2012-01-03 00:00:00
Title: C-1/12. sz. ügy: A Tribunal da Relação de Lisboa (Portugália) által 2012. január 3-án benyújtott előzetes döntéshozatal iránti kérelem — Ordem dos Técnicos Oficiais de Contas kontra Autoridade da Concorrência

24.3.2012   
            
            
               HU
            
            
               Az Európai Unió Hivatalos Lapja
            
            
               C 89/12
            
         A Tribunal da Relação de Lisboa (Portugália) által 2012. január 3-án benyújtott előzetes döntéshozatal iránti kérelem — Ordem dos Técnicos Oficiais de Contas kontra Autoridade da Concorrência
   (C-1/12. sz. ügy)
   2012/C 89/18
   Az eljárás nyelve: portugál
   
      A kérdést előterjesztő bíróság
   
   Tribunal da Relação de Lisboa
   
      Az alapeljárás felei
   
   
      Fellebbező: Ordem dos Técnicos Oficiais de Contas
   
      Ellenérdekű fél: Autoridade da Concorrência
   
      Az előzetes döntéshozatalra előterjesztett kérdések
   
   
               1.
            
            
               Egy olyan szervezetet, mint az Ordem dos Técnicos Oficiais de Contas (OTOC) egészében véve vállalkozások társulásának kell tekinteni a közösségi versenyszabályokra (képzési piacra) vonatkozó közösségi jogszabályok alkalmazása szempontjából? Ha igen, akkor az EUMSZ 101. cikk (2) bekezdése úgy értelmezendő-e, hogy annak hatálya alá tartozik az olyan szervezet is, mint az OTOC, amely az okleveles könyvvizsgálók kötelező képzése terén a jogi előírások részletes végrehajtási szabályaként általánosan kötelező szabályokat állapít meg annak érdekében, hogy az állampolgárok számára hiteles és minőségi szolgáltatást biztosítson?
            
         
               2.
            
            
               Amennyiben egy olyan szervezet, mint az OTOC számára jogszabály írja elő a tagok számára kötelező képzési rendszer kialakításának szükségességét, értelmezhető-e úgy a jelenlegi EUMSZ 101. cikk, hogy annak alapján megkérdőjelezhető egy, a rendelet és az OTOC által jogszerűen megkövetelt képzési rendszer kialakítása, amennyiben a jogszabályi követelmény szigorú átültetésére szorítkozik? Vagy ellenkezőleg, ez a terület nem tartozik az EUMSZ 101. cikk hatálya alá, és a jelenlegi EUMSZ 56. és azt követő cikkei alapján kell értékelni?
            
         
               3.
            
            
               Figyelembe véve, hogy a Wouters és társai ügyben (1) hozott, és más hasonló ítéletek olyan szabályozásról szólnak, amely a szóban forgó szakmai kollégium tagjainak gazdasági tevékenységére van hatással, ellentétes-e a jelenlegi EUMSZ 101. és 102. cikkekkel az okleveles könyvvizsgálók képzésére vonatkozó szabályozás, amely nem befolyásolja közvetlenül a gazdasági tevékenységüket?
            
         
               4.
            
            
               Az uniós versenyjog fényében (a képzési piacon) előírhat-e egy szakmai kollégium valamely hivatás gyakorlásának előfeltételeként olyan képzést, amelyet kizárólag az adott kollégium nyújt?
            
         
      (1)  A C-309/99. sz. ügyben 2002. február 19-én hozott ítélet (EBHT 2002., I-1577. o.)